Eppu Salminen

**Eppu Salminen** on kermatukkainen Ennätystehtaan juontaja, joka tunnetaan naamanvääntelystään ja kilpailijoille vinoilusta. Hän nousi kansan suosioon yhdessä Kola-Ollin kanssa, kun Olli epäonnistui juomaan puolitoista litraa kokista. Tämä johti nopeasti ohjelman uudistukseen, jossa Eppu juontaa pelkästään kokiksen juontia.

## Olkihattujen ennätysyritykset

Kaikki Olkihattupiraatit osallistuivat Eppu Salmisen kokiksenjuontikilpailuun, eikä kukaan heistä onnistunut ennätysyrityksessä. Vaikka pintapuolisesti Eppua näytti ärsyttävän heidän epäonnistumiset ja toilailut, todellisuudessa Eppu toivoi sitä suuresti, jotta Kola-Ollin kaltaisia sensaatiotapauksia saataisiin lisää.

## Tony Tony Chopper

Chopper oli ensimmäinen Olkihatuista, joka yritti kokiksenjuontiennätystä. Valitettavasti kokiksessa olleet lisäaineet ja Chopperin mahassa olevat rytinäpallon jämät saivat aikaiseksi kemiallisen reaktion, ja siksi Chopper ei saanut juotua muita kokislaseja tyhjäksi. Eppu heitti Chopperin epäonnistumisen johdosta roskiin.

## Roronoa Zoro

Eppu tarjosi Zorolle kokikset tämän toiveiden mukaisesti kolmesta huotran muotoisesta lasista. Zoro valmistautui ennätysyritykseensä pitämällä laseja santoryu-hyökkäyksen tavoin. Kun Zoro oli kaatamassa lasien sisukset nieluunsa, oli kokikset jo kuitenkin lennelleet ympäri studiota.

## Sanji

Eppu päätti myös Sanjin kohdalla tarjota kokikset persoonallisista laseista, tällä kertaa kengän muotoisista. Sanji ei kuitenkaan ajatuksesta pitänyt, ja kieltäytyi osallistumasta ennätysyritykseen. Pettynyt Eppu potkaisi Sanjin pihalle studiosta, ja harmitusta lievittääkseen hörppi kaikki kokikset kärsähuulella kertaheitolla nieluunsa.

## Brook

Vaikka luurankona Brookilla olisi varmasti ollut mahdollisuus saada hyvä suoritus, päätti hän mieluummin pelleillä ja kaataa kokikset silmän aukosta sisään. Eppu potkaisi Brookin palasina pihalle studiosta.

## Nami

Kun Nami näki kokislasit pöydällä, tuli hänelle suuri halu lyödä jalkansa pöytään samalla tavalla kuin Water Sevenissä. Toteutettuaan aikeensa ja kaadettuaan kokislasit, heitti Eppu Namin lyhtypylvääseen pää edellä.

## Ampunaamio

Esiintymiskammoinen Usopp esiintyi Ennätystehtaassa Ampunaamioksi pukeutuneena. Hän ei kuitenkaan ymmärtänyt mistä ennätysyrityksestä oli kyse, ja sniputtikin siististi riviin asetellut kokislasit rikki. Järkyttynyt Eppu potkaisi Ampunaamiota rintaan ja sai tämän tekemään voltin ilmassa ennen kuin Ampunaamio putosi nenä maahan porautuen muiden jatkeeksi.

## Franky

Kaikkien ennakkosuosikkina pidetty Franky onnistui juomaan kaikki lasit superisti tyhjäksi. Hän ei kuitenkaan ollut odottanut Epun lähtölaskentaa, ja ennätystä ei saatu mitattua. Jotta hän ei joutuisi muiden Olkihattujen tavoin vastuuseen teoistaan, hän pakeni paikalta Coup de Boon avulla.

## Monkey D. Luffy ja Nico Robin

Koska Luffya ja Robinia ennen kaikki olivat epäonnistuneet kokiksenjuonnin ennätysyrityksissä, päätti Eppu pistää heidät molemmat kilpailemaan toisiaan vastaan, jotta edes yksi voittaisi.

Vaikka Luffy kykenikin lipaisemaan Alabastassa kaikki Terracotan tuomat hedelmät silmänräpäyksessä, käytti hän jostain syystä seitsemän sekuntia juodakseen seitsemän kokislasia tyhjäksi kerralla. Koska Robin on kokenut munaimuri, sai hän imaistua kokikset yhtä nopeasti kitaansa luomalla huulet lasien pohjalle. Molempien harmiksi Eppu ei julistanut heistä kumpaakaan voittajaksi, sillä kahta samaa aikaa ei voi kirjata ennätykseksi.

## Timeskip

Timeskipin jälkeen Eppu on pysynyt edelleen juontajana, mutta hän ei ole ollut Ne Pece -hahmojen kanssa missään tekemisissä. Eppu on onnistunut jollain ilveellä saamaan timeskipin aikana arven jos toisenkin kasvoihinsa, ja lisäksi kasvattanut toisenkin kermaletin.